Perdana Menteri Arab Saudi

Perdana Menteri Arab Saudi ialah pengerusi Majlis Menteri dan ketua kerajaan rasmi Kerajaan Arab Saudi. Mohammad bin Salman telah menjadi Perdana Menteri sejak 27 September 2022.

 Sejarah 
Jawatan ini dicipta bersekali dengan penubuhan Majlis Menteri pada 9 Oktober 1953, menerusi titah diraja Raja Saud. Disebabkan pergolakan dalam keluarga diraja mengenai peranannya, Raja Saud terpaksa melantik saudara tirinya, Putera Mahkota Faisal, sebagai perdana menteri. Pergelutan kuasa antara mereka berdua membawa kepada peletakan jawatan Faisal pada 1960, membolehkan Saud menduduki takhta kerajaan sepenuhnya, tetapi kembali tergugat apabila Faisal kembali dilantik sebagai perdana menteri pada 1962. Selepas penurunan takhta Saud pada 1964, Faisal mengantikannya sebagai raja. malah mengekalkan jawatan sebagai perdana menteri.

Sejak itu, kedua-dua jawatan Raja dan Perdana Menteri digabungkan. Bagaimanapun, sejak Raja Khalid menaiki takhta, tugas perdana menteri dijalankan oleh orang lain walaupun raja kekal sebagai perdana menteri memandangkan bebanan tugas yang banyak perlu dipikul terutama pada era gerontokrasi semasa tahun 1990-an dan 2000-an. Tokoh kegemaran diraja menjalankan tugas sebagai perdana menteri de facto.

 Senarai Perdana Menteri de jure Arab Saudi 


 Raja Saud: 9 Oktober 1953 – 16 Ogos 1954 (kali pertama)* 
 Putera Mahkota Faisal: 16 Ogos 1954 – 21 Disember 1960 (kali pertama)
 Raja Saud: 21 Disember 1960 – 31 Oktober 1962 (kali kedua)
 Putera Mahkota Faisal 31 Oktober 1962 – 2 November 1964 (kali kedua)

Senarai Perdana Menteri de facto Arab Saudi

 Putera Mahkota Fahd: 1975–1982; sebagai timbalan perdana menteri dan ketua penasihat Raja Khalid.
 Putera Mahkota Abdullah: 21 Februari 1996 – 1 Ogos 2005; pemangku raja Raja Fahd.
 Mohammed bin Abdullah Al-Nuweisir, Ketua Mahkamah Diraja dan Ketua Pegawai kepada Pemangku Raja/Raja Abdullah 1996(?)–2005
 Khaled al-Tuwaijri: Ketua Pegawai/setiausaha sulit dan éminence grise kepada Raja Abdullah dengan gelaran Presiden Mahkamah Diraja, 9 Oktober 2005 – 23 Januari 2015
 Putera Mahkota Mohammed bin Salman Ketua mahkamah Diraja, pengerusi Majlis Hal Ehwal Ekonomi dan Pembangunan dan Menteri Pertahanan di bawah Raja Salman; 23 Januari 2015 – 27 September 2022

Lihat juga
Senarai raja Arab Saudi

 Rujukan